**PÁLYÁZATI KIÍRÁS**

**Körmenden a szilárd hulladék összegyűjtése és ártalmatlanítása tárgyában**

**1.) A pályázatot kiíró neve:** Körmend Város Önkormányzata

**2.) A pályázatot kiíró székhelye:** 9900 Körmend, Szabadság tér 7.

**3.) A pályázat célja, tárgya, az elvégzendő feladat leírása**

A Közszolgáltató feladata Körmenden a települési vegyes (kommunális) hulladék, továbbá a szelektíven gyűjtött zöldhulladék, papírhulladék, műanyaghulladék, fémhulladék, üveghulladék, lomhulladék összegyűjtése, elszállítása és kezelése (ártalmatlanítása) vagy kezelésre (ártalmatlanításra) átadása közszolgáltatási szerződés keretében, 2021. január 1- 2025. december 31. közötti időtartamban.

A Közszolgáltató feladata ügyfélszolgálat (ügyfélfogadás) biztosítása legalább 14 óra/hét időtartamban Körmenden úgy, hogy legalább kéthetente egyszer szombati napon is biztosítani kell az ügyfélfogadást legalább 5 óra időtartamban.

A Közszolgáltató feladata lakossági igény esetében a hulladékgyűjtő edény bérletének biztosítása az ezt igénylő lakos részére. A hulladékgyűjtő edény bérletének díját és feltételeit a Közszolgáltató állapítja meg.

A **kommunális hulladékot** hetente egyszer köteles a Közszolgáltató elszállítani a lakosságtól.

A Közszolgáltató feladata a „**sárga zsákos**” hulladékgyűjtés biztosítása, ennek keretében a Közszolgáltatóval szerződött lakossági ügyfelek részére évente min. 12 db sárga zsák biztosítása térítésmentesen a papír, kartondoboz, hullámpapír, élelmiszerek és kozmetikai cikkek papírdobozai, színes és fekete-fehér újság, szórólap, prospektus, irodai papír, füzet, műanyag, színes- és víztiszta PET palack, kupak (üdítős, ásványvizes), kozmetikai és tisztítószerek flakonjai (pl: samponos, öblítős, mosogatószeres), reklámszatyor, nylonzacskó, csomagolófólia, fólia (zsugor és strech), joghurtos, tejfölös és margarinos dobozok, fém-és italos kartondoboz, fém italos doboz (pl. üdítős, sörös, energiaitalos, tartós tej és üdítők dobozai (TetraPack), konzervdoboz gyűjtésére. A Közszolgáltatónak ténylegesen minden „sárga zsákos” hulladék elszállításakor annyi új sárga zsákot kell adni az ingatlanhasználónak, amennyi sárga zsákot elszállított az ingatlan elől a Közszolgáltató. A Közszolgáltató feladata a sárga zsákos hulladék összegyűjtése és elszállítása házról házra történő gyűjtés keretében, havonta egy alkalommal.

A Közszolgáltató feladata a **szelektív hulladékgyűjtő szigetekben** összegyűlt hulladék elszállítása az alábbi gyakorisággal:

1. üveghulladék: kéthetente
2. papírhulladék: négyhetente
3. műanyaghulladék: négyhetente.

A Közszolgáltató a szelektív hulladékgyűjtő szigetek mellett (szabálytalanul ) elhelyezett hulladékot köteles elszállítani azzal, hogy amennyiben a szelektív hulladékgyűjtő szigetek mellett szabálytalanul elhelyezett hulladék birtokosának személye ismert vagy ismertté válik, vele szemben a Közszolgáltató az elszállított hulladék mennyiségéhez és minőségéhez igazodó külön díj felszámítására jogosult. Amennyiben a hulladék birtokosának személye nem állapítható meg, a Közszolgáltató a számlát az Önkormányzatnak jogosult benyújtani, de szelektív hulladékgyűjtő szigetenként számítva évente 3 alkalommal a Közszolgáltató köteles Önkormányzatot terhelő díj felszámítása nélkül a szelektív hulladékgyűjtő szigetek mellett szabálytalanul elhelyezett hulladék elszállítására.

Szelektív hulladékgyűjtő szigetek találhatóak az alábbi körmendi utcákban:

1. Molnár Lajos u.

2. Bartók Béla ltp.

3.Bartók Béla utca (Reál boltnál)

4. Somogyi Béla utca (kisbolt mellett a Platán utcában)

5. Ady Endre utca

6. IV.Béla király utca/Bástya utca (Spar parkolóban)

7. Nemes Lipót utca/Rákóczi utca kereszteződés

8.Nefelejcs u.

9.Felsőberkifalu, Berki utca

10. Horvátnádalja: Dobogó utca

11. Nádaljai utca

12.Magyarnádaljai utca

Mindegyik gyűjtőszigeten üveg, műanyag és papír gyűjtőedényzet található.

A Közszolgáltató feladata, hogy 2021. január 1-étől **zöldhulladék begyűjtésének céljára** a lakosság számára zöldhulladék zsákot biztosítson térítés ellenében, a körmendi ügyfélszolgálati irodában. A Közszolgáltató feladata a zöldhulladék zsák elszállítása havonta legalább egy alkalommal, egyébként jogszabályban előírtak szerinti gyakorisággal. A Közszolgáltatónak zöldhulladék zsák helyett zöldhulladékgyűjtő edényzetet (biohulladék gyűjtő barna színű edényzet) kell biztosítania az ezt igénylő lakos részére, a hulladékgyűjtő edény bérletének díját és feltételeit a Közszolgáltató állapítja meg.

A közszolgáltatást a vonatkozó hatályos hazai és Európai Uniós jogszabályoknak megfelelően kell ellátni, különös tekintettel a hulladékról szóló törvényben és a Kormányrendelettel elfogadott Országos Hulladékgazdálkodási Közszolgáltatási Tervben foglaltakra.

A Közszolgáltató feladata az **évenkénti egyszeri lomtalanítás** elvégzése Körmenden, a körmendi háztartásokban, házhoz menő rendszerben, minden év május 30. napjáig. A lomtalanítás költsége része a közszolgáltatás díjának, standard díjelemként (lásd: nhkv.hu), így azért az Önkormányzat külön díjat nem fizet a Közszolgáltatónak. Az önkormányzati intézmények által kihelyezett lomhulladék elszállításáért a Közszolgáltató díjat számíthat fel az Önkormányzattal szemben, a díjat a pályázati eljárás keretében versenyezteti az Önkormányzat.

A Közszolgáltató feladata továbbá a **Körmend, Rába parton található 2 db, 1100 literes konténer ürítése** (cseréje) díj ellenében, telítettség esetén, a konténerek telítettségét az Önkormányzat jelenti le a Közszolgáltatónál.

Az Önkormányzat 3/2014. (II.28.) rendeletében szabályozta a települési szilárd hulladékkal kapcsolatos köztisztasági közszolgáltatás kötelező igénybevételének szabályait, a rendelet a pályázati felhívás mellékletét képezi.

Körmend tagja a Nyugat-dunántúli Regionális Önkormányzati Hulladékgazdálkodási Társulásnak, mely hulladékgyűjtő udvart működtet a régi rádóci úton, a Müllex Kft. harasztifalusi telephelyével szemben. Az Önkormányzat tulajdonában nincs hulladékgazdálkodási létesítmény, ill. nincs tulajdonában a közszolgáltatás ellátásához szükséges jármű, gép, berendezés, eszköz.

Közszolgáltatás teljesítéséhez rendelkezésre álló, ismert adatok:

**Adatok:**

Körmenden a lakosságszám 2020. január 1-i adatok alapján: 10.951 fő

Körmenden a háztartások száma: kb 5081 db.

Állandó ingatlanhasználók: 4352 szerződött ügyfél összesen 4382 db edényzettel

Időszakos ingatlanhasználók: 3 szerződött ügyfél összesen 3 db edényzettel

Gazdálkodó szervezetek: 249 szerződött ügyfél összesen 317 db edényzettel

Intézmények: 33 szerződött ügyfél összesen 85 db edényzettel

**A Körmenden képződött hulladék mennyisége 2019. évben:**

Műanyag: 0 kg

Fémhulladék: 1600 kg

Üveghulladék: 42626 kg

Papírhulladék: 50195 kg

Zöldhulladék: 937265 kg

Kommunális hulladék: 2 888 124 kg

Lomhulladék: 218 740 kg

*A fenti mennyiségek és a felhasználók száma tájékoztató jellegűek, a számok a szerződés időtartama alatt változhatnak.*

A hulladékszállítási díjat miniszter állapítja meg, arra a  Magyar Energetikai és Közmű-szabályozási Hivatal tesz javaslatot. Ennek megfelelően a hulladékszállítás, mint közszolgáltatás díja nem versenyeztethető.

A hulladékszállítási közszolgáltatás keretében elvégzendő feladatokat az alábbi jogszabályok szabályozzák:

* 2008/98/EK európai parlamenti és tanácsi irányelv a hulladékról és egyes irányelvek hatályon kívül helyezéséről
* 2018/851 európai parlamenti és tanácsi irányelv a hulladékokról szóló 2008/98/EK irányelv módosításáról
* 1999/31/EK tanácsi irányelv a hulladéklerakókról
* 2018/850 európai parlamenti és tanácsi irányelv a hulladéklerakókról szóló 1999/31/EK irányelv módosításáról
* 94/62/EK európai parlamenti és a tanácsi irányelv a csomagolásról és a csomagolási hulladékról
* 2018/852 európai parlamenti és tanácsi irányelv a csomagolásról és a csomagolási hulladékról szóló 94/62/EK irányelv módosításáról
* 2012/19/EU Európai Parlament és a Tanács irányelve az elektromos és elektronikus berendezések hulladékairól
* 2006/66/EK Európai Parlament és a Tanács irányelve az elemekről és akkumulátorokról, valamint a hulladékelemekről és -akkumulátorokról, továbbá a 91/157/EGK irányelv hatályon kívül helyezéséről
* 1013/2006/EK Európai Parlament és a Tanács rendelete a hulladékszállításról
* 1445/2005/EK Bizottság rendelete a hulladékra vonatkozó statisztika megfelelő minőségértékelési kritériumainak és a minőségre vonatkozó jelentések tartalmának meghatározásáról, a 2150/2002/EK rendelet alkalmazása céljából
* 2004/312/EK Tanács határozata a Cseh Köztársaság, Észtország, Magyarország, Lettország, Litvánia, Szlovákia és Szlovénia részére az elektromos és elektronikus berendezések hulladékairól szóló 2002/96/EK irányelvtől való ideiglenes eltérések engedélyezéséről
* 2003/33/EK Tanács határozata a hulladékok hulladéklerakókban történő átvételének kritériumairól és eljárásairól az 1999/31/EK irányelv II. mellékletének 16. cikke alapján
* 2150/2002/EK Európai Parlament és Tanács rendelete a hulladékra vonatkozó statisztikákról
* 76/431/EGK Bizottság határozata a Hulladékgazdálkodási Bizottság létrehozásáról
* 1418/2007/EK Bizottság rendelete a 1013/2006/EK európai parlamenti és tanácsi rendelet III. vagy IIIA. mellékletében felsorolt egyes hulladékoknak a hulladékok határokat átlépő szállításának felügyeletéről szóló OECD-határozat hatálya alá nem tartozó egyes országokba történő hasznosítási célú kiviteléről
* 2012. évi CLXXXV. törvény a hulladékról
* 2013. évi CXL. törvény a fémkereskedelemről
* 2013. évi CLXXXVIII. törvény az egységes Közszolgáltatói számlaképről
* 2013. évi CXXXIV. törvény egyes közszolgáltatások ellátásáról és az ezzel összefüggő törvénymódosításokról
* 2013. évi CXXV. törvény a hulladékgazdálkodási közszolgáltatási tevékenység minősítéséről
* 2011. évi CXCVI. törvény a nemzeti vagyonról
* 2007. évi CVI. törvény az állami vagyonról
* 2011. évi CLXXXIX. törvény Magyarország helyi önkormányzatairól
* 2011. évi CXII. törvény az információs önrendelkezési jogról és az információszabadságról
* 2009. évi CXXII. törvény a köztulajdonban álló gazdasági társaságok takarékosabb működéséről
* 2011. évi LXXXV. törvény a környezetvédelmi termékdíjról
* 1997. évi CLV. törvény a fogyasztóvédelemről
* 1995. évi LIII. törvény a környezet védelmének általános szabályairól
* 2013. évi LIV. törvény a rezsicsökkentések végrehajtásáról
* 2015. évi CXLIII. törvény a közbeszerzésekről
* 2016. évi CL. törvény az általános közigazgatási rendtartásról
* 68/2016. (III.31.) Korm. rendelet az Országos Hulladékgazdálkodási Közszolgáltatási Tervre vonatkozó részletes szabályokról
* 69/2016. (III.31.) Korm. rendelet az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól
* 385/2014. (XII. 31.) Korm. rendelet a hulladékgazdálkodási közszolgáltatási tevékenység végzésének a feltételeiről
* 439/2012. (XII. 29.) Korm. rendelet a hulladékgazdálkodási tevékenységek nyilvántartásba vételéről, valamint hatósági engedélyezéséről
* 317/2013. (VIII. 28.) Korm. rendelet a Közszolgáltató kiválasztásáról és a hulladékgazdálkodási közszolgáltatási szerződésről
* 246/2014. (IX. 29.) Korm. rendelet az egyes hulladékgazdálkodási létesítmények kialakításának és üzemeltetésének szabályairól
* 271/2001. (XII. 21.) Korm. rendelet a hulladékgazdálkodási bírság mértékéről, valamint kiszabásának és megállapításának módjáról
* 64/2008. (III. 28.) Korm. rendelet a települési hulladékkezelési közszolgáltatási díj megállapításának részletes szakmai szabályairól
* 71/2015. (III. 30.) Korm. rendelet a környezetvédelmi és természetvédelmi hatósági és igazgatási feladatokat ellátó szervek kijelöléséről
* 443/2013. (XI. 27.) Korm. rendelet a fémkereskedelmi tevékenységről
* 309/2014. (XII. 11.) Korm. rendelet a hulladékkal kapcsolatos nyilvántartási és adatszolgáltatási kötelezettségekről
* 94/2018. (V. 22.) Korm. rendelet a Kormány tagjainak feladat- és hatásköréről
* 318/2013. (VIII. 28.) Korm. rendelet a hulladéklerakási járulék megfizetéséről és felhasználásának céljairól
* 180/2007. (VII.3.) Korm. rendelet az országhatárt átlépő hulladékszállításról
* 310/2013. (VIII. 16.) Korm. rendelet a hulladékgazdálkodási tervekre és a megelőzési programokra vonatkozó részletes szabályokról
* 292/2013. (VII. 26.) Korm. rendelet a nem rendszeres hulladékszállítás szabályairól és az ennek során eljáró állami szervek kijelöléséről
* 225/2015. (VIII. 7.) Korm. rendelet a veszélyes hulladékkal kapcsolatos egyes tevékenységek részletes szabályairól
* 197/2014. (VIII. 1.) Korm. rendelet az elektromos és elektronikus berendezésekkel kapcsolatos hulladékgazdálkodási tevékenységekről
* 445/2012. (XII. 29.) Korm. rendelet az elem- és akkumulátorhulladékkal kapcsolatos hulladékgazdálkodási tevékenységekről
* 442/2012. (XII. 29.) Korm. rendelet a csomagolásról és a csomagolási hulladékkal kapcsolatos hulladékgazdálkodási tevékenységekről
* 12/2016 (V.24.) NFM rendelet az állami hulladékgazdálkodási közfeladat ellátására létrehozott szervezet részére történő adatszolgáltatás tartalmáról és rendjéről
* 13/2016 (V.24.) NFM rendelet a Koordináló szerv által fizetendő hulladékgazdálkodási szolgáltatási díjról
* 16/2015. (IV. 9.) NFM rendelet a Magyar Energetikai és Közmű-szabályozási Hivatal miniszter részére történő hulladékgazdálkodási közszolgáltatást érintő adatszolgáltatás rendjéről
* 72/2013. (VIII. 27.) VM rendelet a hulladékjegyzékről
* 95/2013. (X. 14.) VM rendelet a hulladékgazdálkodási engedélyhez vagy nyilvántartásba vételhez kötött tevékenységekkel kapcsolatos felügyeleti díj megfizetésének részletes szabályairól
* 71/2013. (VIII. 15.) VM rendelet a hulladékgazdálkodási közszolgáltatási tevékenység minősítése iránti eljárásokért, valamint az igazgatási jellegű szolgáltatásért fizetendő igazgatási szolgáltatási díjakról
* 145/2012. (XII. 27.) VM rendelet a hulladékolajjal kapcsolatos hulladékgazdálkodási tevékenységek részletes szabályairól
* 29/2014. (XI. 28.) FM rendelet a hulladékégetés műszaki követelményeiről, működési feltételeiről és a hulladékégetés technológiai kibocsátási határértékeiről
* 43/2016. (VI. 28.) FM rendelet a hulladékgazdálkodással kapcsolatos ártalmatlanítási és hasznosítási műveletek felsorolásáról
* 103/2003. (IX. 11.) FVM rendelet a növényvédő szerrel szennyezett csomagolóeszköz hulladékok kezeléséről
* 23/2003. (XII. 29.) KvVM rendelet a biohulladék kezeléséről és a komposztálás műszaki követelményeiről
* 20/2006. (IV. 5.) KvVM rendelet a hulladéklerakással, valamint a hulladéklerakóval kapcsolatos egyes szabályokról és feltételekről
* 15/2003. (XI. 7.) KvVM rendelet a területi hulladékgazdálkodási tervekről
* 1/1986. (II. 21.) ÉVM–EüM együttes rendelet a köztisztasággal és a települési szilárd hulladékkal összefüggő tevékenységekről
* 13/2017. (VI. 12.) EMMI rendelet a hulladékgazdálkodási közszolgáltatás körébe tartozó hulladékkal kapcsolatos közegészségügyi követelményekről
* 1/1986. (II. 21.) ÉVM-EüM együttes rendelet a köztisztasággal és a települési szilárd hulladékkal összefüggő tevékenységekről
* 27/2015. (VI. 17.) OGY határozat a 2015–2020 közötti időszakra szóló Nemzeti Környezetvédelmi Programról
* 2055/2013. (XII. 31.) Korm. határozat a 2014–2020 közötti időszakra szóló Országos Hulladékgazdálkodási Tervről
* A Bizottság (2018/c 124/01) Közleménye a technikai útmutatás a hulladékok osztályozásához
* Országos Gyűjtési és Hasznosítási Terv (kormany.hu)[[1]](#footnote-2)

Az Önkormányzat a csatolt közszolgáltatási szerződés-tervezet mentén kíván szerződni a legjobb ajánlattevővel. A pályázók pályázatukban jelezhetik azt, hogy kívánnak-e észrevételt vagy kiegészítést fűzni a csatolt közszolgáltatási szerződés-tervezethez.

**4.) A pályázat jellege:** a pályázat nyílt, a pályázati eljárásban részt vehet bármely olyan hulladékgazdálkodást végző szervezet, amely rendelkezik a hulladékgazdálkodási közszolgáltatási tevékenység minősítéséről szóló törvényben meghatározott minősítési engedéllyel és a Hulladékról szóló 2012. évi CLXXXV. törvény 32/A. § (1) bekezdés *f)*pontja szerinti megfelelőségi véleménnyel.

Az Önkormányzat a pályázati kiírással közvetlenül megkeresi az alábbi Közszolgáltatókat:

* STKH Sopron és Térsége Környezetvédelmi és Hulladékgazdálkodási Nonprofit Korlátolt Felelősségű Társaság. (9400 Sopron, Harkai domb 0466/31.,)
* Zalai Közszolgáltató Nonprofit Korlátolt Felelősségű Társaság
* ÉBH Észak-Balatoni Hulladékgazdálkodási Nonprofit Kft.

**5.) A pályázat kötelező tartalmi elemei:**

A pályázatnak tartalmaznia kell:

* pályázó nevét, címét;
* jogi személyiségű pályázó esetén a cégnevet, székhelyet, a pályázati határidő lejártától számított 30 napnál nem régebbi cégkivonatot, és aláírási címpéldányt (egyszerű másolatban);
* arról szóló nyilatkozatot, hogy a pályázó megismerte és elfogadja a pályázati kiírásban szereplő feltételeket; a pályázati kiírás alkalmas volt arra, hogy szakmailag megalapozott ajánlatot tegyen a pályázó,
* nyilatkozatot arra vonatkozóan, hogy a pályázó a Nemzeti vagyonról szóló 2011. évi CXCVI. törvény értelmében átlátható szervezetnek minősül,
* amennyiben a pályázó már rendelkezik a közszolgáltatás végzéséhez szükséges hatósági engedéllyel, környezetvédelmi hatóság által kiadott minősítési engedéllyel; és a Hulladékról szóló törvény  32/A. § (1) bekezdés *f)*pontja szerinti megfelelőségi véleménnyel, abban az esetben ezen engedélyek egyszerű másolatban csatolandóak a pályázathoz,
* a Közszolgáltatónak nyilatkoznia kell arról, hogy nyertessége esetén a közszolgáltatáson kívül esetlegesen végzett gazdasági tevékenysége nem veszélyezteti a hulladékgazdálkodási közszolgáltatási szerződésben vállalt kötelezettségeinek teljesítését,
* közös ajánlatot tevő pályázók esetében a pályázóknak meg kell jelölniük maguk közül azt, akit nyertességük esetén az Önkormányzat Közszolgáltatónak tekint,
* tartalmaznia kell továbbá a pályázatnak az alábbiakat:

*a)*a közszolgáltatás ellátásának módja, szervezése, ennek bemutatása,

*b)*a közszolgáltatás teljesítéséhez rendelkezésre álló eszközök, berendezések, technológia, műszaki felszereltség, létesítmények bemutatása,

*c)*a közszolgáltatás minőségének biztosítása érdekében tett módszerek, intézkedések, illetve vizsgálati eszközök bemutatása,

*d)*a közegészségügyi, környezetvédelmi és hulladékgazdálkodási szempontból jelentős intézkedéseknek a bemutatása,

*e)*az elkülönített hulladékgyűjtés bemutatása,

*f)*a közszolgáltatás és a településen végzett más hulladékgazdálkodási tevékenységek kapcsolatának, összhangjának alakítása, ennek bemutatása;

*g)*a közszolgáltatással összefüggő, esetlegesen tervezett fejlesztések vagy fejlesztési igények bemutatása,

*h)*a közszolgáltatás körébe tartozó tevékenységek belső ellenőrzési rendjének bemutatása,

*i)*a fogyasztói érdekek érvényesülésének és védelmének biztosítékai, módszerei, ennek bemutatása,

*j)*a közszolgáltatás körébe tartozó hulladékgazdálkodási feladatok finanszírozási módjának bemutatása,

*k)*a hulladékgazdálkodási közszolgáltatási díj beszedésének módja, bemutatása,

*l)*az ügyfélszolgálati, tájékoztatási, nyilvántartási, adatkezelési és adatszolgáltatási rendszer működtetésének bemutatása.

Az a-l) pontban foglaltakat adatokkal és leírásokkal kell alátámasztani.

* A pályázatban meg kell jelölni a közszolgáltatás azon részét, amelyre vonatkozólag a pályázó harmadik személlyel kíván szerződést kötni, és meg kell jelölni ezen szerződésnek a pályázati eljárás eredményeként megkötésre kerülő szerződés értékéhez viszonyított mértékét, arányát, ha az meghaladja a pályázati eljárás eredményeként megkötésre kerülő szerződés nettó értékének 10 százalékát.
* A pályázatnak tartalmaznia kell a Körmenden működtetendő ügyfélszolgálat helyét és nyitva tartását.
* A pályázónak be kell mutatnia az ajánlatában azt, hogy rendelkezik-e a pályázó olyan - tulajdonában, kezelésében vagy bérleményében levő - telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és műszaki ellenőrzésére; valamint rendelkezik-e olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen bekövetkező környezeti károk azonnali beavatkozást igénylő elhárításához szükségesek;valamint, hogy rendelkezik-e a közszolgáltatás ellátásához szükséges létszámú - és a vonatkozó jogszabályok előírásainak megfelelően képzett - szakemberrel;
* A pályázatnak tartalmaznia kell a pályázó ajánlatát:

1. önkormányzati intézmények által az évenkénti egyszeri lomtalanítás keretében kihelyezett lomhulladék elszállításának díja, valamennyi önkormányzati intézményre vetítetten megadva, nettó ……………………………FT/kg/évi egyszeri lomtalanítás
2. a szelektív hulladékgyűjtő szigetek mellett szabálytalanul elhelyezett hulladék elszállítására vonatkozóan, Ft/kg egységárban, nettó módon megadva az ajánlatot azzal, hogy szelektív hulladékgyűjtő szigetenként számítva évente 3 alkalommal a Közszolgáltató köteles Önkormányzatot terhelő díj felszámítása nélkül a szelektív hulladékgyűjtő szigetek mellett szabálytalanul elhelyezett hulladék elszállítására.
3. Körmenden, a Rába parton kihelyezett, összesen 2 db, egyenként 1100 l űrtartalmú hulladékgyűjtő konténer ürítésének, cseréjének díjára vonatkozóan, nettó FT/konténer/ürítés egységárban megadva azt.

**8.) A pályázatok benyújtásának helye:** Körmend Város Önkormányzata 9900 Körmend, Szabadság tér 7. I. emelet Titkársági szoba

A pályázatokat személyesen vagy postai úton lehet benyújtani mindkét esetben úgy, hogy a pályázatnak legkésőbb az ajánlattételi határidő lejártáig be kell érkeznie a kiíróhoz.

**9.) A pályázat benyújtásának (ajánlattételi) határideje: 2020. november 30. 12 óra.**

**10.) Az ajánlati kötöttség tartama:** a pályázók ajánlati kötöttsége 2020. december 31. napjáig fennáll. A Képviselő-testületnek a pályázati eljárást lezáró döntését követően a nyertes ajánlattevő ajánlati kötöttsége 30 nappal meghosszabbodik.

**11.)** **A pályázat elbírálásának határideje**: 2020. december 20. napja. A pályázatokat Körmend város Önkormányzata Képviselő-testülete bírálja el. Az elbírálás eredményéről a pályázók írásban értesítést kapnak 7 napon belül.

**12.)** **A pályázat elbírálásának szempontja**: a pályázatok értékelése a legjobb ár-érték arány alapján történik, adható pontszámok: 0-10 pont:

a) önkormányzati intézmények által az évenkénti egyszeri lomtalanítás keretében kihelyezett lomhulladék elszállításának díjára vonatkozó ajánlatunk, valamennyi önkormányzati intézményre vetítetten megadva:

nettó ……………………………FT/kg/évi egyszeri lomtalanítás

b) a szelektív hulladékgyűjtő szigetek mellett szabálytalanul elhelyezett hulladék elszállítására vonatkozó, FT/kg egységáron megadott ajánlati ár esetén a legalacsonyabb ajánlati árat tartalmazó ajánlat a 10 pontot kapja. A többiek ehhez viszonyítva, a fordított arányosítás módszerével kapják a pontszámot.

c) Körmenden, a Rába parton kihelyezett, összesen 2 db, egyenként 1100 l űrtartalmú hulladékgyűjtő konténer ürítésének, cseréjének díjára vonatkozó, Ft/konténer/ürítés egységáron megadott ajánlati ár esetén a legalacsonyabb ajánlati árat tartalmazó ajánlat a 10 pontot kapja. A többiek ehhez viszonyítva, a fordított arányosítás módszerével kapják a pontszámot.

**13.) Egyéb kikötések:**

A nyertes ajánlattevőnek 2020. december 31-ig meg kell kötnie a közszolgáltatási szerződést az Önkormányzattal.

Az Önkormányzat fenntartja azon jogát, hogy a pályázati eljárást – akár indokolás nélkül is –eredménytelenné nyilváníthatja, vagy pályázati felhívását visszavonhatja. Ebben az esetben a pályázók semmilyen jogcímen nem érvényesíthetnek követelést Körmend Város Önkormányzatával szemben.

Az Önkormányzat felhívja a figyelmet arra, hogy a 2011. évi CXCVI. törvény értelmében az Önkormányzat csak e törvény szerint átláthatónak minősülő szervezettel köthet adásvételi és bármely más, hasznosításra irányuló szerződést. Gazdasági társaság pályázó esetében ezért az átlátható szervezetnek való megfelelésről nyilatkozni kell a pályázati kiíráshoz csatolt minta nyilatkozat alapján.

Az Önkormányzat a pályázati eljáráson való részvételt nem köti biztosíték adásához.

A pályázati eljárásra vonatkozóan további információ a 94/592-928-as telefonszámon vagy a titkarsag@kormend.hu címen szerezhető.

Az ajánlatokat zárt borítékban, 1 példányban kell benyújtani személyesen vagy postai úton.

A pályázati kiírást Körmend Város Önkormányzata Képviselő-testülete 38/2020. (X.28.) határozatával hagyta jóvá.

Körmend 2020. október 30.

Körmend Város Önkormányzata

Bebes István polgármester

**NYILATKOZATMINTÁK**

**(alkalmazásuk nem kötelező)**

Pályázó neve:

…………………………………………………………………………………………………

………………………………………………………………………………………………

Pályázó címe, székhelye:

……………………………………………………………………………………………

………………………………………………………………………………………………

A Pályázó képviseletében kijelentem, hogy megismertem Körmend Város Önkormányzata pályázati kiírását a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában, és elfogadom az abban szereplő feltételeket, kikötéseket. Kijelentem, hogy a pályázati felhívás alkalmas volt arra, hogy szakmailag megalapozott ajánlatot tegyek a pályázó képviseletében.

A vállalási árra tett megajánlásunk:

1. önkormányzati intézmények által az évenkénti egyszeri lomtalanítás keretében kihelyezett lomhulladék elszállításának díjára vonatkozó ajánlatunk, valamennyi önkormányzati intézményre vetítetten megadva:

nettó ……………………………FT/kg/évi egyszeri lomtalanítás

1. a szelektív hulladékgyűjtő szigetek mellett szabálytalanul elhelyezett hulladék elszállítására vonatkozó ajánlatunk:

nettó …………………………………………………………. Ft/kg

(azzal, hogy szelektív hulladékgyűjtő szigetenként számítva évente 3 alkalommal kötelesek vagyunk az Önkormányzatot terhelő díj felszámítása nélkül a szelektív hulladékgyűjtő szigetek mellett szabálytalanul elhelyezett hulladék elszállítására)

1. Körmenden, a Rába parton kihelyezett, összesen 2 db, egyenként 1100 l űrtartalmú hulladékgyűjtő konténer ürítésének, cseréjének díjára vonatkozó ajánlatunk:

nettó ……………………………………………..FT/konténer/ürítés

Kelt:………………………………………..

…………………………….

Cégszerű aláírás

**Pályázónak a pályázati határidő lejártától számított 30 napnál nem régebbi cégkivonata egyszerű másolatban:**

**Pályázó képviseletére jogosult aláírási címpéldánya:**

**Átláthatósági nyilatkozat:**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője* a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentem**

hogy a Nemzeti Vagyonról szóló 2011. évi CXCVI. tv. 3. § (1) bek. 1. pontjában foglaltakat ismerem, és ennek ismeretében nyilatkozatomat adom, hogy a

**………………………………………………………….………………………………………………………………………………………………………………………………………**

**(cégnév) gazdasági társaság átlátható szervezetnek minősül.**

Tudomásul veszem, hogy az Államháztartásról szóló 2011.évi CXCV. tv. (a továbbiakban: Áht.) 41.§ (6) bekezdésében foglaltak szerint Körmend Város Önkormányzata csak átláthatónak minősülő szervezettel köthet érvényesen visszterhes szerződést, illetve létrejött ilyen szerződés alapján csak átláthatónak minősülő szervezetnek teljesíthet kifizetést.

Tudomásul veszem, hogy valótlan tartalmú nyilatkozat alapján kötött visszterhes szerződés a Nemzeti Vagyonról szóló 2011. évi CXCVI. tv. 3. § (2) bekezdése szerint semmis, a semmisség jogkövetkezményei kerülnek alkalmazásra.

Felelősséget vállalok azért, amennyiben a jelen nyilatkozat kiállítását követően az általam képviselt társaság adataiban olyan változás áll be, amely miatt a jelen nyilatkozatban foglalt átláthatósági követelményeket az általam képviselt társaság a továbbiakban nem tudja teljesíteni, a bekövetkezett változásról a tudomásszerzést követően haladéktalanul értesítem a az Önkormányzat képviselőjét, illetve kapcsolattartóját, valamint tudomásul veszem, hogy erre tekintettel a szerződést Körmend Város Önkormányzata, mint Megrendelő azonnali hatállyal felmondja, illetve ha a szerződés teljesítésére még nem került sor, a szerződéstől eláll.

Jelen nyilatkozat aláírásával hozzájárulok ahhoz, hogy az átláthatósági feltétel ellenőrzése céljából a szerződésből eredő követelések elévüléséig, az Áht. 55. §-ában meghatározott adatokat Körmend Város Önkormányzata, mint Megrendelő kezelje.

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

**Pályázónak a közszolgáltatás végzéséhez szükséges hatósági engedélyének egyszerű másolata**

**(amennyiben azzal a pályázó már rendelkezik)**

**Pályázónak a közszolgáltatás végzéséhez szükséges, környezetvédelmi hatóság által kiadott minősítési engedélye, annak egyszerű másolata**

**(amennyiben azzal a pályázó már rendelkezik)**

**Pályázó részére kiállított, a közszolgáltatás végzéséhez szükséges, a Hulladékról szóló törvény  32/A. § (1) bekezdés *f)*pontja szerinti megfelelőségi vélemény egyszerű másolata**

**(amennyiben azzal a pályázó már rendelkezik)**

**NYILATKOZAT**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője* a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentem,**

**hogy az általam képviselt**

**…………………………………………………………………………………………………**

(cégnév) gazdasági társaság, amennyiben a pályázati eljárás során legjobb ajánlattevőként a közszolgáltatás ellátására kihirdetésre kerül, abban az esetben a közszolgáltatás ellátása során a közszolgáltatáson kívül esetlegesen végzett gazdasági tevékenysége nem veszélyezteti majd a hulladékgazdálkodási közszolgáltatási szerződésben vállalt kötelezettségeinek teljesítését.

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

**KÖZÖS AJÁNLATTEVŐK NYILATKOZATA[[2]](#footnote-3)**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője*

és Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője*

mint közös ajánlattevők a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentjük,**

**hogy magunk közül**

**…………………………………………………………………………………………………**

*(cégnév) pályázót jelöljük meg annak, akit* nyertességük esetén az Önkormányzatnak Közszolgáltatónak kell tekinteni.

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

…………………………………

(cégszerű aláírás)

**A közszolgáltatás ellátásának módja, szervezése, ennek bemutatása**

**A közszolgáltatás teljesítéséhez rendelkezésre álló eszközök, berendezések, technológia, műszaki felszereltség, létesítmények bemutatása**

**A közszolgáltatás minőségének biztosítása érdekében tett módszerek, intézkedések, illetve vizsgálati eszközök bemutatása**

**A közegészségügyi, környezetvédelmi és hulladékgazdálkodási szempontból jelentős** **intézkedéseknek a bemutatása**

**Az elkülönített hulladékgyűjtés bemutatása**

**A közszolgáltatás és a településen végzett más hulladékgazdálkodási tevékenységek kapcsolatának, összhangjának alakítása, ennek bemutatása**

**A közszolgáltatással összefüggő, esetlegesen tervezett fejlesztések vagy fejlesztési igények bemutatása**

**A közszolgáltatás körébe tartozó tevékenységek belső ellenőrzési rendjének bemutatása**

**A fogyasztói érdekek érvényesülésének és védelmének biztosítékai, módszerei, ennek bemutatása**

**A közszolgáltatás körébe tartozó hulladékgazdálkodási feladatok finanszírozási módjának bemutatása**

**A hulladékgazdálkodási közszolgáltatási díj beszedésének módja, bemutatása**

**Az ügyfélszolgálati, tájékoztatási, nyilvántartási, adatkezelési és adatszolgáltatási rendszer működtetésének bemutatása**

**NYILATKOZAT**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője* a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentem,**

hogy a közszolgáltatás azon részét, amelyre vonatkozólag pályázóként harmadik személlyel szerződést kívánunk kötni az alábbi:

………………………………………………………………………………………………

………………………………………………………………………………………………

………………………………………………………………………………………………

Kijelentem, hogy ezen szerződésnek a pályázati eljárás eredményeként megkötésre kerülő szerződés értékéhez viszonyított mértéke, aránya, ha az meghaladja a pályázati eljárás eredményeként megkötésre kerülő szerződés nettó értékének 10 százalékát, az alábbi:

…………………………………………………………………………………………………..

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

**NYILATKOZAT**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője* a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentem,**

**hogy a** *………………………………………………………………………………………………………*

*(cégnév)* pályázórendelkezik olyan - tulajdonában, kezelésében vagy bérleményében levő - telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és műszaki ellenőrzésére; valamint rendelkezik olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen bekövetkező környezeti károk azonnali beavatkozást igénylő elhárításához szükségesek; valamint rendelkezika közszolgáltatás ellátásához szükséges létszámú - és a vonatkozó jogszabályok előírásainak megfelelően képzett – szakemberrel.

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

**NYILATKOZAT**

Alulírott, ……………………………………………………………………………, *mint a(z) ………………………………………………………………………………………………………*

*(cégnév) cégjegyzésre jogosult képviselője* a Körmend Város Önkormányzata által a 2021. január 1- 2025. december 31. között teljesítendő hulladékszállítás, mint közszolgáltatási feladatellátás tárgyában kiírt pályázati eljárás keretében

**kijelentem,**

hogy a

*………………………………………………………………………………………………………*

*(cégnév)* pályázó Körmenden az alábbi helyen és az alábbi ügyfélfogadási időben kíván ügyfélszolgálatot biztosítani:

Cím:………………………………………………………………………………………….

Ügyfélfogadás ideje:………………………………………………………………………….

Ügyfélszolgálat telefonszáma:…………………………………………………………………..

Ügyfélszolgálat email címe:…………………………………………………………………

…………………….., (helység), ……….. (év) ………………. (hónap) ……. (nap)

…………………………………

(cégszerű aláírás)

1. Forrás: www.nhkv.hu [↑](#footnote-ref-2)
2. Közös ajánlattevők esetén a nyilatkozatminta szerinti nyilatkozatokat annak az ajánlattevőnek kell kiállítania, akit e nyilatkozatban annak jelöltek meg, *akit* nyertességük esetén az Önkormányzatnak Közszolgáltatónak kell tekintenie. [↑](#footnote-ref-3)